text: Landsstýrið ætlar at gera tað dýrari at keypa luksus el-bilar
text: #000001
text: Avgjaldsfrítøkan til luksus el-bilar skal avtakast longu næsta ár, stendur í uppskoti, sum Fíggjarmálaráðið hevur sent til hoyringar
text: #000002
text: Ruth Vang, landsstýriskvinna í fíggjarmálum, ætlar nú, at luksus el-bilar longu í næsta ár skulu rinda avgjald fyri tann partin av CIF-virðinum, sum fer upp um 200.000 krónur.
text: #000004
text: Í løtuni eru el-bilar avgjaldsfríir til og við 31. Desember í 2024, og frá 1. Januar í 2025 skulu hesi akførini rinda eitt stigvíst hækkandi avgjald, sum í 2028 og frameftir er 30 prosent av avgjaldsskylduga virðinum upp til 100.000 krónur, og 45 prosent av avgjaldsskyldiga virðinum oman fyri 100.000 krónur.
text: #000006
text: Men við uppskotinum hjá Fíggjarmálaráðnum skulu dýrir persónbilar, sum nýta el ella vetni til framdrift, longu 1. Januar í 2024 rinda eitt virðisgjald á 45 prosent av tí partinum av CIF-virðinum, sum fer upp um 200.000 krónur.
text: #000007
text: Endamálið við uppskotinum er at leggja avgjald á dýrar el- og vetnisbilar – ella luksusbilar, sum tað eisini stendur – fyrr enn ætlað, sigur Fíggjarmálaráðið.
text: #000008